ਡੀਨ ਸਪੈਡ
ਡੀਨ ਸਪੈਡ (ਜਨਮ 1977) ਇੱਕ ਵਕੀਲ, ਲੇਖਕ, ਟਰਾਂਸ ਕਾਰਕੁੰਨ ਅਤੇ ਕਾਨੂੰਨ ਦੇ ਸੀਏਟਲ ਯੂਨੀਵਰਸਿਟੀ ਸਕੂਲ ਵਿੱਚ ਕਾਨੂੰਨ ਦੇ ਐਸੋਸੀਏਟ ਪ੍ਰੋਫ਼ੈਸਰ ਹਨ। 2002 ਵਿੱਚ ਉਸਨੇ ਸਲਵੀਆ ਰੀਵੇਰਾ ਲਾਅ ਪ੍ਰਾਜੈਕਟ ਦੀ ਸਥਾਪਨਾ ਕੀਤੀ, ਨਿਊ ਯਾਰਕ ਸਿਟੀ ਵਿੱਚ ਇੱਕ ਗੈਰ-ਮੁਨਾਫ਼ਾ ਕਨੂੰਨੀ ਸਮੂਹ ਜੋ ਟ੍ਰਾਂਸਜੈਂਡਰ, ਇੰਟਰਸੈਕਸ ਅਤੇ ਲਿੰਗ ਗੈਰ-ਅਨੁਕੂਲ ਲੋਕਾਂ ਨੂੰ ਮੁਫ਼ਤ ਕਾਨੂੰਨੀ ਸੇਵਾਵਾਂ ਪ੍ਰਦਾਨ ਕਰਦਾ ਹੈ ਜੋ ਘੱਟ ਆਮਦਨੀ ਵਾਲੇ ਹਨ। ਸਪੈਡ 2002 ਤੋਂ 2006 ਤੱਕ ਐਸ.ਆਰ.ਐਲ.ਪੀ. ਵਿੱਚ ਇੱਕ ਸਟਾਫ਼ ਅਟਾਰਨੀ ਰਿਹਾ, ਜਿਸ ਦੌਰਾਨ ਉਸਨੇ ਨੈਸ਼ਨਲ ਜੇਲ੍ਹ ਬਲਾਤਕਾਰ ਮੁਕਤ ਕਮਿਸ਼ਨ ਨੂੰ ਗਵਾਹੀ ਦਿੱਤੀ ਅਤੇ ਜੀਨ ਡੋ ਵੀ. ਬੇਲ ਕੇਸ ਵਿੱਚ ਪਾਲਣ ਪੋਸ਼ਣ ਲਈ ਟਰਾਂਸਜੈਂਡਰ ਨੌਜਵਾਨਾਂ ਦੀ ਵੱਡੀ ਜਿੱਤ ਪ੍ਰਾਪਤ ਕਰਨ ਵਿੱਚ ਸਹਾਇਤਾ ਕੀਤੀ। ਹਾਲ ਹੀ 'ਚ ਸਪੈਡ ਸੀਏਟਲ ਨਵੀਂ ਜੇਲ੍ਹ ਬਣਾਉਣ ਤੋਂ ਰੋਕਣ ਦੀ ਮੁਹਿੰਮ ਵਿੱਚ ਸ਼ਾਮਿਲ ਸੀ। ਐਡਵੋਕੇਟ ਨੇ ਮਈ 2010 ਵਿੱਚ ਸਪੈਡ ਨੂੰ ਉਨ੍ਹਾਂ ਦੇ ਇੱਕ "ਫੋਰਟੀ ਅੰਡਰ 40" ਵਿੱਚ ਨਾਮ ਦਿੱਤਾ। ਯੂਟਨੇ ਰੀਡਰ ਨੇ 2009 ਵਿੱਚ ਉਹਨਾਂ ਦੇ "50 ਵਿਜ਼ਨਰੀਜ਼ ਹੂ ਆਰ ਚੇਂਜਿੰਗ" ਦੀ ਸੂਚੀ ਵਿੱਚ ਸਪੈਡ ਅਤੇ ਟਾਇਰਨ ਬਾਊਚਰ ਦਾ ਨਾਮ ਸ਼ਾਮਿਲ ਕੀਤਾ।